Warner Bros.

Warner Bros. Entertainment, Inc., atau Warner Bros. (disebut Warner Brothers, dieja sebagai WB), ialah syarikat hiburan Amerika Syarikat dan anak syarikat konglomerat WarnerMedia milik AT&T yang beribu pejabat di Burbank, California. Warner Bros. juga mempunyai sebilangan anak syarikat, termasuk Warner Bros. Studios, Warner Bros. Pictures, Warner Bros. Television, Warner Bros. Animation, Warner Home Video, dan DC Comics, serta memiliki separuh saham rangkaian televisyen The CW.

Diasaskan pada tahun 1923, Warner Bros. ialah studio filem Amerika ketiga tertua yang masih beroperasi, selepas Paramount Pictures yang diasaskan pada tahun 1912 di bawah nama Famous Players, dan Universal Studios yang juga diasaskan pada tahun 1912. Ia juga merupakan salah satu studio filem "Enam Besar" Amerika dan sebahagian daripada Motion Picture Association of America.

Sejarah
Nama syarikat ini yang bermaksud "Warner Bersaudara" datang daripada empat adik-beradik yang mengasas syarikat ini iaitu Harry, Albert, Sam dan Jack, anak-beranak kepada Benjamin dan Pearl Leah Wonsal (atau Wonskolaser) iaitu pendatang berbangsa Yahudi dari Krasnosielc, Poland yang berhijrah ke Kanada.

Adik-beradik tersebut menubuhkan satu syarikat pengedaran filem pada tahun 1904 bernama Duquesne Amusement & Supply Company di Pittsburgh. Mereka mula bergiat dalam pembikinan filem selepas Perang Dunia Pertama dengan pembukaan studio pertama mereka di Sunset Boulevard, Hollywood.; Sam dan Jack bertugas sebagai pembikin filem manakala Harry dan Albert bertindak sebagai pengurus kewangan dan jurupromosi di Pantai Timur Amerika Syarikat, terutamanya di Bandar Raya New York. Mereka merasmikan syarikat mereka dengan pendaftaran nama Warner Bros. Pictures, Incorporated pada 4 April 1923 setelah memperoleh sedikit wang pinjaman.

Studio "Warner Brothers" ini mula mendapat nama dengan filem The Jazz Singer pada tahun 1927. Filem dibintangi Al Jolson ini memperkenalkan teknologi Vitaphone yang merakam suara dirakam pada cakera khas yang berasingan; filem ini tidak banyak dialog namun ada bahagian yang melibatkan nyanyian watak Jolson. Sam Warner meninggal dunia sehari sebelum filem tersebut dapat ditayangkan kepada orang ramai pada 6 Oktober tahun sama namun Harry, Albert dan Jack tetap meneruskan perniagaan mereka. Warner Brothers hanya melabur sebanyak $500,000 dalam produksi filem ini namun mendapat kutipan sebanyak USD3 juta;Thomas (1990), p. 63. filem ini sangat diminati dan laris dengan kutipan meninggi lalu membawa kepada penghasilan filem seumpamanya yang berterusan dan filem bisu lama-kelamaan tidak lagi dihasilkan.

Pengurusan eksekutif
Pengerusi
Robert A. Daly (1980-1999)
Barry Meyer (1999-2013)
Kevin Tsujihara (2013-2019)
Ann Sarnoff (2019-kini)

Naib pengerusi
 Edward A. Romano (1994–2016)

Presiden
Terry Semel (1994-1999)

Ketua pegawai eksekutif
Robert A. Daly (1980-1999)
Barry Meyer (1999-2013)
Kevin Tsujihara (2013-2019)
Ann Sarnoff (2019-kini)

Ketua pegawai operasi
Terry Semel (1982-1994)
Barry Meyer (1994-1999)

 Lihat juga 
 Cartoon Network
 Warner Bros. Cartoons
 WarnerMedia

Rujukan

 Pautan luar 

 Laman web rasmi


Kategori:WarnerMedia
Kategori:Syarikat Amerika Syarikat
Kategori:Syarikat penerbitan filem Amerika Syarikat
Kategori:Syarikat media Amerika Syarikat
Kategori:Syarikat yang ditubuhkan pada 1923